钦定古今图书集成/明伦汇编/皇极典/第250卷 > 性理大全 > 君道
## 钦定古今图书集成/明伦汇编/皇极典/第250卷 > 性理大全 > 君道

南轩张氏曰：“人主不可以苍苍者便为天，当求诸视
听言动之间。一念才是，便是上帝鉴观。上帝临汝，简

王者“父事天，兄事日”赋〈以《子弟诚贤，国家靡失》为韵〉

唐浩虚舟

“二仪覆载，德之广者唯天；三光照临，明之大者唯日。
故王者，于天也，父事无怠”；于日也，弟恭靡失。布和施
令，将成不宰之功；明目达聪，欲亚无私之质。当其万
邦作贡，四海为家，仰元气而晨昏靡隔，指阳精而伯
仲非赊。草色难穷，屡轸南陔之恋；棠阴易匿，常思棣
萼之华。所以化洽中原，祥臻上国。法寒暑观从政之
道，无薄蚀见相容之德。登封泰岳，犹疑陟怙之时；展
礼东郊，似望在原之力。爱敬无斁，恪恭尽虔，窥一气
异历山之泣，攀六龙为荀氏之贤。覆焘成功，且异靡
瞻之义；古今垂象，难穷以长之年。且夫致敬惟精，倾
心仰止，谁婴同席之乱，谁效攘羊之旨。曾闻有阙，远
怀几谏之心；每惧曰明，宁有远游之理。所以惟法前
哲，规后嗣，播洪猷，恢至美，教天下之为人子者矣。又
若卑己谦恭，端心恺悌，同明无终鲜之叹，可爱有既
和之体。桑榆未及，鲁卫之道咸兴；葵霍皆倾，管蔡之
仇不启。所谓扶枝叶，固根蒂，播仁风，匡大礼，教天下
之为人弟者矣。范人伦者，莫先于元首；遵孝理者，在
致乎精诚。必有尊也“天其父必有先也，日其兄。”九服
洽和，若嗣高于广大；万机洞昭，契承照于贞明。故得
孝道日彰，休声风靡，指圆盖兮钦若，仰红轮兮翼尔。
由是海内无贼子奸臣，吾君如此。